- Návštevy: 12
Správa dňa 30.11.2020
Vážení rodičia,
v týchto dňoch sa na nás často obraciate s otázkou: V akom režime funguje poskytovanie ambulantnej a ústavnej zdravotnej starostlivosti a ako máte postupovať pri plánovaných hospitalizáciách, plánovaných kontrolách, ambulantných vyšetreniach a kedy potrebujete negatívny test na ochorenie COVID – 19 ?
Ambulantnú zdravotnú starostlivosť
poskytujeme v štandardnom režime. Pre pacientov to znamená, že všetky kontroly a vyšetrenia, na ktoré sú objednaní, sú realizované v plánovanom termíne.
Prosíme však rodičov, aby ste zvážili nevyhnutnosť plánovanej ambulantnej návštevy, ak má sprievodca alebo dieťa príznaky respiračného ochorenia. Ak máte pochybnosť o zdravotnom stave dieťaťa, prosím, kontaktujte lekára v ambulancii. Pri vstupe do nemocnice budete prechádzať pracoviskom triáže a následne sa riadiť podľa odporúčaní zdravotníckych pracovníkov.
Plánované hospitalizácie
rovnako nie sú zrušené. Dieťa a sprevádzajúca osoba na plánovanú hospitalizáciu musia mať negatívny výsledok COVID testu nie starší ako 72 hodín. Pri akútnych hospitalizáciách pacientov a sprevádzajúce osoby testujeme v NÚDCH.
Dôležitá je pre nás bezpečnosť pacientov, zamestnancov a rovnako sprevádzajúcich rodičov, preto sme v súvislosti s ochorením COVID – 19 prijali viaceré režimové opatrenia vrátane triáže pacientov a sprevádzajúcich osôb a žiadame vás o dôsledné dodržiavanie nasledovných opatrení:
- dodržiavať zásadu R – O – R (rúško, odstup, ruky)
- na ambulantné vyšetrenie môže dieťa sprevádzať len jeden zdravý rodič alebo zákonný zástupca dieťaťa
- dodržiavať čas, na ktorý je dieťa do ambulancie objednané
- Ďakujeme, robíme to pre bezpečnosť náš všetkých!